Plejecentret i Sindal har været hårdt ramt af corona blandt beboere og ansatte, men der kommer heldigvis flere og flere raskmeldinger. - Vi har nu i alt 12 raskmeldte beboere på Vendelbocentret, og det er seks mere end i går og ni mere end i mandags, fortæller Leif Serup, der er direktør for Sundheds-, Ældre og Handicapforvaltningen i Hjørring Kommune. Dog er to beboere stadig isoleret med positive coronatests - den ene er indlagt på sygehuset. - De gode tal betyder, at plejecentret i Sindal begynder at minde om vores øvrige plejecentre, når det kommer til beboerne, siger han. I weekenden afgik en beboer på centret ved døden med coronasmitte i blodet, og i alt tre beboerne har ikke klaret sig gennem udbruddet. For personalt på stedet er tallene status quo: 15 medarbejdere er fortsat hjemsendt, og i alt er 17 raskmeldte.

Referat:
Endnu seks beboere på Vendelbocentret i Sindal er meldt raske siden i går.